Vilhelms Reimerss

Vilhelms Heinrihs Martins Reimerss (Wilhelm Heinrich Martin Reimers, 1857—1934) bija vācbaltiešu sabiedriskais darbinieks, Rīgas Lielās ģildes vecākais. Baltiešu-vācu  Nacionālās komitejas (Baltisch-Deutsches Nationalausschuss) priekšsēdētājs (1918—1919).

 Dzīvesgājums 
Dzimis Bartā 1857. gada 6. martā. Pēc pārcelšanās uz dzīvi Rīgā darbojās kā zeltkalis un juvelieris, vēlāk 1. Rīgas savstarpējo kredītu biedrības prezidents, Biržas komitejas valdes loceklis, Lielās ģildes vecākais.  Rīgas Vācu teātra biedrības prezidents.

Pirmā Pasaules kara laikā pēc tam, kad Vācijas karaspēks ieņēma Rīgu, V. Reimerss 1917. gadā vadīja Rīgas un Vidzemes uzticības padomi (Vertrauensrat für Stadt und Land).
1918. gada 8. novembrī V. Reimersa vadībā tika nodibināta Baltiešu-vācu Nacionālā komiteja, kas 13. novembrī publicēja aicinājumu iestāties Latvijas zemessardzē ("Baltijas landesvērā"). Pēc Latvijas Republikas proklamēšanas Baltiešu-vācu Nacionālā komiteja uzņēmās arī vācbaltiešu starptautisko interešu pārstāvniecību.

Miris Rīgā, 1934. gada 8. decembrī.Nekrologs Rigaer Rundschau 4. 12. 1934. (A. K.); Wilhelm Reimers's letzte Fahrt 7. 12. 1934.

 Sabiedriskā darbība 
Šveicē uzņemts Šo-de-Fonas brīvmūrnieku ložā L’Amitie (1891). Vācu karaspēka lauka ložas "Hanseatentreue" brālis (1918—1919). Rīgas Literāri praktiskās pilsoņu biedrības iekšējā loka biedrs (1920).Bernhard von Hollander: Die Literärisch-praktische Bürgerverbindung in Riga 1802-1927. Festschrift zum 125-jährigen Jubiläum. Riga 1927. – 278 lpp. Rīgas ložas „Jāņuguns” dibinātājs un pirmais ložas meistars (1924—1929).Masoni neatkarīgajā Latvijā Māris Mičerevskis, Latvijas Avīze,  2007. gada 14. augusts Mēmeles ložas Memphis un Liepājas ložas „Enkurs“ (1929) goda loceklis. Andreja ložas meistars Rīgā (1931). 

Herdera biedrības dibinātājs un valdes loceklis, Vācu slimnīcu biedrības prezidents, Rīgas dziesmu vainaga (Liederkranz) goda biedrs.

 Atsauces 

Kategorija:Vācbaltieši
Kategorija:Brīvmūrnieki
Kategorija:1857. gadā dzimušie
Kategorija:1934. gadā mirušie